Държавен вестник, бр. 97, 2012 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  97
речната среда в Република България от замърся­
ване, ИАМА работи в сътрудничество със: 
– Министерство на околната среда и водите
– Министерство на здравеопазването
– ИА „Проучване и поддържане на р. Дунав“
– Басейнови дирекции
– РИОСВ
– ДП „Пристанищна инфраструктура“
– ГД „Гранична полиция“
– ИА „Рибарство и аквакултури“
– Общини, областни администрации.
Оценка на персонала
Количествени и качествено-структурни харак­
теристики на персонала
Дейността, структурата, организацията на 
работа, функциите и съставът на Изпълнителна 
агенция „Морска администрация“ са определени с 
Устройствения правилник, приет от Министерския 
съвет (обн., ДВ, бр. 78 от 5 септември 2008 г.; 
изм., бр. 15 от 23 февруари 2010 г.). 
Общата численост на персонала на Изпълнителна 
агенция „Морска администрация“ е определена на 
296 души. Щатът се утвърждава от министъра на 
транспорта, информационните технологии и съоб­
щенията при спазване на изискванията на Единния 
класификатор на длъжностите в администрацията 
(приет с ПМС № 35 от 2000 г.).
В съответствие с Устройствения правилник 
структурата на Агенцията е организирана в обща 
и специализирана администрация.
Общата администрация е организирана в ди­
рекция „Административно-правно и финансово-
счетоводно обслужване“.
Специализираната администрация е структу­
рирана в 6 дирекции: „Европейски съюз, между­
народни отношения и проекти“, „Инспекционна 
дейност“, четири дирекции „Морска администра­
ция“ (ДМА) – във Варна, Бургас, Русе и Лом, чрез 
които Агенцията осъществява териториалната си 
компетентност в областта на пристанищата, без­
опасността на корабоплаването и опазването на 
околната среда от замърсяване от кораби. Тези 
териториални дирекции изпълняват функциите на 
инспекторат по смисъла на Кодекса на търговско­
то корабоплаване и международните договори в 
областта на корабоплаването, по които Република 
България е страна, ратифицирани и влезли в сила 
по предвидения от закона ред. В рамките на те­
риториалната си компетентност дирекциите осъ­
ществяват контрол по опазване на околната среда 
от замърсяване от кораби; извършват прегледи 
на системата за управление на безопасността и 
опазване на морската среда от замърсяване – на 
кораби и компании.
Към датата на проучването (ноември 2010 г.) от 
общата щатна численост на персонала на ИАМА, 
296 души, незаетите длъжности са 25, или 8 % от 
общия брой. Основната част от тях (близо 90 %) 
са в специализираната администрация.
Съгласно информация от проведеното проучва­
не на място персоналът, който изпълнява функции 
по опазване на морската среда от замърсяване, 
наброява 12 души. Това число включва служители 
от отделите „Контрол и опазване на морската сре­
да, търсене и спасяване“ и „Контрол и опазване 
на морската среда“ в териториалните дирекции 
във Варна и Бургас; двама служители в дирекция 
„Морска администрация“ – Русе, които изпълняват 
задачи, свързани с опазването на р. Дунав от замър­
сяване; един служител в дирекция „Инспекционна 
дейност“, който координира дейностите по опазване 
на морската среда от замърсяване; един служител 
в дирекция „Европейски съюз, международни от­
ношения и проекти“, който работи по въпросите 
за опазване на морската среда от замърсяване. 
В общ план наличният щатен персонал се оце­
нява като сравнително достатъчен за изпълнение 
на функциите и задачите, възложени на ИАМА. 
Тази оценка като цяло е валидна и за броя на 
служителите, които се занимават с дейности 
по опазването на морската и речната среда от 
замърсяване. С оглед обаче на тенденцията за 
повишаване на изискванията по отношение на 
контрола върху опазването на морската среда и 
преди всичко новите изисквания за контрол на 
качеството на корабните горива и проверките на 
противообрастващите системи на корабите, има 
необходимост от увеличаване на броя на слу­
жителите, изпълняващи дейности по контрол и 
предотвратяване на замърсяването. Потребностите 
от допълнителен персонал са най-големи в тери­
ториалните дирекции, главно в дирекция „Морска 
администрация“ – Варна, и дирекция „Морска 
администрация“ – Бургас, поради високия обем 
на извършваните контролни дейности. В квалифи­
кационно отношение спецификата на дейностите 
изисква осигуряването на висококвалифицирани 
кадри със специален профил и подготовка. Поради 
ниското ниво на възнагражденията проблеми 
съществуват при намирането на специалисти 
по експлоатация на флота и пристанищата, по 
корабни машини и механизми, морски еколози, 
специалисти по екологично право. 
Според мнението на интервюираните, „ква­
лификацията на служителите, като се отчетат 
и допълнителните обучения, които са преминали, 
отговаря във висока степен на вменените им 
задачи за изпълнение“. Приблизително 60 % от 
персонала на ИАМА е с висше образование, като 
за служителите с функции по контрол и опазва­
не на морската и речната среда от замърсяване 
този показател е 100 %. Следва да се отчете, че 
растящите изисквания на националното зако­
нодателство, правото на ЕС и международните 
договори, по които Република България е страна, 
налагат потребността от постоянно повишаване на 
квалификацията на персонала и придобиване на 
допълнителни знания и умения с оглед качествено 
изпълнение на поставените задачи. 
В структурно отношение персоналът на ИАМА 
има следните характеристики: Ръководният пер­
сонал представлява 14 % от общия щатен със­
тав – една стойност в горните граници на допус­
тимите величини. Общата и специализираната 
администрация заемат съответно 7 % и 93 %. 
Това съотношение се дължи на високата степен 
на централизация на административно-правното 
и финансово-счетоводното обслужване, както и 
на включването на целия персонал на терито­
риалните дирекции (242 души) в състава на спе­